钦定古今图书集成/明伦汇编/氏族典/第201卷 > 《郑樵通志》 > 高琛
## 钦定古今图书集成/明伦汇编/氏族典/第201卷 > 《郑樵通志》 > 高琛

按《北齐书赵郡王琛传》：“赵郡王琛，字永宝，高祖之弟
也。少时便弓马，有志气。高祖既匡天下，中兴初授散
骑常侍、镇西将军、金紫光禄大夫。既居禁卫，恭勤慎
密，率先左右。太昌初，除车骑大将军、左光禄大夫，封
南赵郡公。寻拜骠骑大将军、特进开府仪同三司、散
骑常侍。永熙二年，除使持节、都督、定州刺史、六州大”
都督。琛推诚抚纳，拔用人士，甚有声誉。及高祖谋内
讨，以晋阳根本，召琛留掌后事，以为并、肆、汾大行台
仆射，领六州九酋长、大都督，其相府政事，琛悉决之。
天平中，除御史中尉，正色纠弹，无所回避，远近肃然。
寻乱高祖后庭，高祖责罚之，因杖而毙，时年二十三。
谥曰贞平。天统三年，进爵为王。